Den russisk-tyrkiske krig (1806–1812)

Den russisk-tyrkiske krig 1806–1812 var en flere kriger som ble utkjempet mellom Det russiske keiserriket og Det osmanske riket. Krigen hadde sin bakgrunn i Napoleonskrigene, da Det osmanske riket ble oppmuntret av det russiske nederlaget i slaget ved Austerlitz og fjernet de russiskvennlige lederne i deres vasallstater i Moldavia og Valakia. Samtidig okkuperte deres franske allierte Adriaterhavskysten og truet dermed områdene på den andre siden av Donau.

Russerne svarte med å sende en styrke på 40 000 mann inn i Moldavia og Valakia. Den osmanske sultanen svarte da med å blokkere Dardanellene for russiske skip.

Kampene var på sitt mest intense i årene 1808–1810, og endte med russisk seier. Det osmanske riket måtte ved inngåelsen av traktaten i Bucureşti akseptere at Prut ble ny grenseelv. Dermed kom Bessarabia under russisk kontroll. Videre fikk russerne rettigheter til handel på Donau, og de serbiske opprørerne fikk selvstendighet for Serbia. I Transkaukasus måtte osmanene avstå fra videre krav i det vestlige Georgia.

Avtalen ble inngått 13 dager før Napoleon innledet sitt felttog i Russland. Traktaten ble ratifisert av den russiske keiseren bare dagen før.

Kriger med deltagelse av Det osmanske rike
Kriger med deltagelse av Russland
Napoleonskrigene
Den russisk-tyrkiske krig
Konflikter i 1806
Konflikter i 1800-årene
Konflikter i 1810-årene
Konflikter i 1812
1806 i Russland
1807 i Russland
1808 i Russland
1809 i Russland
1810 i Russland
1811 i Russland
1812 i Russland
1800-tallet i Armenia

1800-årene i Romania
1810-årene i Romania

1800-årene i Det osmanske rike
1810-årene i Det osmanske rike
1800-tallet i Georgia
1800-årene i Russland
1810-årene i Russland
1806 i Det osmanske rike
1812 i Det osmanske rike